วิเชฐ โบกมือลาตลาดฯ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด&nbsp;&nbsp;
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด  
โดย....นายกระทิง &amp; หญิงฟลอร์

 


...ตลาดหุ้นวันศุกร์ที่ผ่านมา แรงส่งยังดี งัดหุ้นไทยขึ้นสวนตลาดเอเชียที่หลายๆ ตลาดสำคัญพากันร่วงหมด ดัชนีปิด 893.92 จุด ขยับ 2.69 จุด ต่างชาติซื้อต่อ 1,870 ล้านบาท 
...หุ้นจีสตีล (GSTEEL) ปลด SP เปิดซื้อขาย นักลงทุนตกใจเทขายหุ้น ที่เห็นตัวเลขขาดทุน 1,867 ล้านบาท แต่ถ้าดูไส้ในจะเห็นว่า ยอดขายดีขึ้น จุดสำคัญอยู่ที่พัฒนาการแก้ปัญหาของทีมบริหารชุดใหม่ เป้าหมายสุดท้ายอนาคตระยะยาวอยู่ที่การได้พันธมิตรต่างชาติ 
...หุ้นไทยง้วนเมทัล (TYM) กระตุก ใครอยากได้ของวิ่งทะเล่อทะล่าเข้าไปไล่เก็บ ระวัง “เจ้าดุ” ไม่ออกของให้ใครง่ายๆ 
...ผู้ถือหุ้นเจนเนอรัล เอนจิเนียริ่ง (GEN) ขวางรุนแรง ไม่ผ่านมติขายหุ้นให้ CEN (แคปปิทอล เอ็นจิเนียริ่ง) ต้องติดตามต่อไปว่า CEN จะได้ GEN มายังไง!!!! 
...“วิเชฐ ตันติวานิช” รองผู้จัดการตลาดหลักทรัพย์ บ๊ายบายแล้ว ตั้งแต่เดือน ก.ย.ได้รังใหม่ งานคล้ายกับที่ตลาด เป็นประธานกรรมการบริหาร CEDI (สถาบันพัฒนาผู้ประกอบการเชิงสร้างสรรค์) ของมหาวิทยาลัยกรุงเทพ
...“เฮียหวัดสวัสดิ์ หอรุ่งเรือง” ชี้แจงรายละเอียดด่วน คนถือหุ้นกู้แตกตื่นข่าว เหมราช (HEMRAJ) ถูกผู้รับเหมาฟ้อง 600 ล้าน...เจรจาคืบหน้าไปถึงไหนแล้ว อย่ามัวแต่เงียบเฉยอีกเลย บจ.อื่นๆ ที่ออกหุ้นกู้มิควรเอาเป็นตัวอย่าง มีอะไรให้รีบชี้แจง ป้องกันผู้ถือหุ้นกู้ อาทิ สหกรณ์ต่างๆ แตกตื่นเข้าใจผิด กลัวเงินออมของสมาชิกเสียหาย